उपमंडल कार्यालय में पटवारियों के बैठने से ग्रामीण परेशान
बादलीउपमंडल बनने एवं उपमंडल कार्यालयों के लिए महाविद्यालय की इमारत बनने के उपरांत भी पटवारी अपना कमरा किराए पर लेकर काम कर रहे है। उपमंडल में पटवारियों से संबंधित काम करने आने वाले ग्रामीणों को इससे परेशानियों का सामना करना पड़ रहा है। अधिकतर ग्रामीणों को तो यहीं नहीं पता कि उपमंडल में पटवारी बैठने भी लगे हैं।
पटवारियों के उपमंडल में बैठने के कारण ग्रामीणों को एक बार पटवारियों के कार्यालय में तो एक बार उपमंडल कार्यालयों में आना-जाना पड़ रहा है। पटवारियों की हठधर्मिता का पता इससे भी चलता है कि उपमंडल के उच्च अधिकारियों के कहने के बाद भी वे अपना ठिकाना उपमंडल से बाहर ही रखना चाह रहें हैं। उच्च अधिकारियों के आदेशों को भी पटवारी अनसुना कर अपनी मनमर्जी चला रहें हैं। वे अपना अलग कार्यालय बस स्टैंड के पास बना ग्रामीणों के काम कर रहें हैं। कई बार तो ऐसा भी देखने को मिलता है कि पटवारी अपने कार्यालय में भी नहीं मिलते और ग्रामीण उनका लम्बा इंतजार करने के उपरांत अगले दिन आने की सोचकर चल पड़ता है। ग्रामीणों में पटवारियों के उपमंडल कार्यालय में बैठने और उनकी कार्यप्रणाली को लेकर रोष है।
विधायकऔर डीसी से मांग : ग्रामीणसुनील गुलिया, पवन, ज्ञान पंच, श्रीओम, जोगेंद्र, सते पंच, कुलदीप, योगराज बाढ़सा अन्य का कहना है कि अधिकारियों के आदेशों के बावजूद भी पटवारी बस स्टैंड के पास कमरा लेकर काम कर रहे हैं।
ग्रामीणों का कहना कि सीएम विंडो के उद्घाटन पर एसडीएम बादली मनीषा शर्मा ने पटवारियों को सख्त हिदायत दी थी। ग्रामीणों ने हलका विधायक ओमप्रकाश धनखड़ और उपायुक्त से मांग की है कि पटवारियों को उपमंडल में ही बैठने के आदेश जारी किए जाए।
hin_Deva hin_Deva hin_Deva hin_Deva hin_Deva